Document ID: 31996D0504

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Ιουνίου 1996 σχετικά με την ανταλλαγή επιστολών μεταξύ της Ευρωπαϊκής Κοινότητας και της Χιλής, για την προσωρινή εφαρμογή ορισμένων διατάξεων της συμφωνίας-πλαίσιο για τη συνεργασία, που έχει τελικό στόχο την προετοιμασία σύνδεσης πολιτικού και οικονομικού χαρακτήρα μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου (96/504/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πρόταση της Επιτροπής,
Εκτιμώντας:
ότι η συμφωνία-πλαίσιο για τη συνεργασία, που έχει τελικό στόχο την προετοιμασία σύνδεσης πολιτικού και οικονομικού χαρακτήρα μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, υπεγράφη στις 21 Ιουνίου 1996 από την Ευρωπαϊκή Κοινότητα και τα κράτη μέλη της 7
ότι η Ευρωπαϊκή Κοινότητα και η Χιλή αναλαμβάνουν τη δέσμευση να καθορίσουν τις λεπτομέρειες για την προσωρινή εφαρμογή ορισμένων διατάξεων της εν λόγω συμφωνίας για την εμπορική συνεργασία μεταξύ των μερών, καθώς και το θεσμικό πλαίσιο που προβλέπεται για την εν λόγω συνεργασία 7
ότι, μέχρι να ολοκληρωθούν οι αναγκαίες διαδικασίες για την έναρξη ισχύος της συμφωνίας, η προσωρινή εφαρμογή των εν λόγω διατάξεων θα συμβάλει στη διευκόλυνση και την προώθηση στενότερων εμπορικών δεσμών μεταξύ της Ευρωπαϊκής Κοινότητας και της Χιλής,
ΑΠΟΦΑΣΙΖΕΙ:
Άρθρο 1
Η ανταλλαγή επιστολών μεταξύ της Ευρωπαϊκής Κοινότητας και της Χιλής, η οποία αφορά την προσωρινή εφαρμογή ορισμένων διατάξεων της συμφωνίας-πλαίσιο για τη συνεργασία που έχει τελικό στόχο την προετοιμασία σύνδεσης πολιτικού και οικονομικού χαρακτήρα μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, εγκρίνεται εξ ονόματος της Ευρωπαϊκής Κοινότητας.
Το κείμενο της ανταλλαγής επιστολών επισυνάπτεται στην παρούσα απόφαση.
Άρθρο 2
Η Επιτροπή εκπροσωπεί την Κοινότητα στα όργανα που προβλέπονται στα άρθρα 35 και 37 της συμφωνίας που αναφέρει το άρθρο 1.
Άρθρο 3
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Λουξεμβούργο, 18 Ιουνίου 1996.

Labels: 18
15
5